અહીં ધોલેરામાં કુલ ૬ ટી.પી. છે. જેમાં પ્રથમ બે દસ વર્ષમાં, બીજી બે ટી.પી.નો વિકાસ ૧૧થી ૨૦ વર્ષમાં અને ત્રીજી ટી.પી.ના વિકાસ ૨૧થી ૩૦ વર્ષમાં કરવાની વાત છે. મારું ગામ બાવળિયાળી છેલ્લા ફેઝમાં આવે છે. એટલે કે ત્રીસ વર્ષ બાદ અહીં પ્રોજેક્ટનો અમલ થવાનો છે. સવાલ એ છે કે ત્રણ દાયકા બાદ જે પ્રોજેક્ટ શરૂ થવાનો છે તેના પર્યાવરણનું હીયરિંગ હાલના તબક્કે કેવી રીતે રાખી શકાય. આ અમારો નહીં પણ અમારી પછીની પેઢીનો પ્રશ્ન છે. આ બાબતની રજૂઆત પણ સરના અધિકારીઓ સમક્ષ કરી હતી. તેમણે તેની નોંધ કરી ખરી પણ જવાબ હજુ સુધી આપ્યો નથી.